gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5813, del 24-07-2008 (2008/8955)

Extracte de la convocatòria i les bases dels processos de selecció de personal per a proveir diverses places.
-------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8955


Data del document
:   10-07-2008

Organisme emissor
:   Ajuntament de San Antonio de Benagéber

Tipus de document
:   Convocatòria

Descriptors 

:   * San Antonio de Benagéber
    * administració local
    * concurs administratiu
    * professió administrativa

Extracte de la convocatòria i les bases dels processos de selecció de personal per a proveir diverses places. [2008/8955]  
En el Butlletí Oficial de la Província número 150 i 151, de dates 25 i 26 de juny de 2008, apareixen publicades la convocatòria i les bases que regiran els processos de selecció de personal per a proveir les següents places, vacants en la plantilla municipal, amb les següents característiques:  
· Quatre places d'administratius d'administració general, grup C1; escala administració general, subescala: administratius.  
· Una plaça de tècnic mitjà d'administració general, grup A2; escala administració general, subescala: tècnics mitjans.  
· Una plaça d'auxiliar administratiu d'administració general, grup C2; escala administració general, subescala: auxiliar.  
El termini de presentació de sol·licituds serà de 20 dies naturals, comptats a partir del següent al de la publicació dels anuncis en el Boletín Oficial del Estado.  
Sant Antonio de Benagéber, 10 de juliol de 2008.- El alcalde: Eugenio Cañizares López.
Diari Oficial de la Generalitat Valenciana


Sumari del DOGV 5757, del 07-05-2008 (2008/4482)

Elevació a definitiva de la llista d'admesos i exclosos del procés selectiu per a proveir dos places d'oficial de policia local per promoció interna.
-----------------------------------------------------------------------------------------------------------------------------------------------------

### Dades del document

Número de DOGV
:   5757

Data del DOGV
:   07-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/4482


Data del document
:   11-04-2008

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * administració local
    * concurs administratiu
    * policia

Elevació a definitiva de la llista d'admesos i exclosos del procés selectiu per a proveir dos places d'oficial de policia local per promoció interna.  
 [2008/4482]  
En relació amb el procés selectiu corresponent, es fa públic que pel Decret d'esta regidoria delegada de Personal número 775/2008, de data 10 d'abril, s'ha acordat el següent:  
a) Elevar a definitiva la llista d'admesos i exclosos del procés selectiu per a proveir per funcionari de carrera dos places d'oficial de policia local per promoció interna, aprovada pel Decret 488/2008, de data 27 de febrer, i que va ser publicada en el Diari Oficial de la Comunitat Valenciana número 5720, de data 10 de març de 2008, i en el Butlletí Oficial de la Província de València número 70, de data 24 de març de 2008.  
b) Que es publique esta resolució al tauler d'anuncis de l'Ajuntament, en el Diari Oficial de la Comunitat Valenciana i en el Butlletí Oficial de la Província de València.  
Ontinyent, 11 d'abril de 2008.- La regidora de Personal, Organització, Hisenda, Servicis i Educació: María Abad Mullor.
Diari Oficial de la Generalitat Valenciana


Sumari del DOGV 5765, del 19-05-2008 (2008/5947)

Adjudicació número CNMY08/DGECO/7. Servici d'allotjament i manutenció en el marc del programa Eurodissea.
---------------------------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/5947


Data del document
:   07-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * licitació
    * indústria hotelera
    * indústria gastronòmica
    * contracte de serveis
    * adjudicació de contracte administratiu

Adjudicació número CNMY08/DGECO/7. Servici d'allotjament i manutenció en el marc del programa Eurodissea. [2008/5947]  
1. Entitat adjudicadora  
a) Organisme: conselleria d'Economia, Hisenda i Ocupació.   
b) Dependència que tramita l'expedient: Sotssecretaria.   
c) Número d'expedient: CNMY08/DGECO/7  
2. Objecte del contracte  
a) Tipus de contracte: servici.   
b) Descripció de l'objecte: servici d'allotjament i manutenció en el marc del programa Eurodissea.  
c) Lot: -  
d) Butlletí o diari oficial i data de publicació de l'anunci de licitació: DOCV núm. 5685 de data 22 de gener de 2008  
3. Tramitació, procediment i forma d'adjudicació  
a) Tramitació: ordinària i anticipada  
b) Procediment: obert  
c) Forma: concurs  
4. Pressupost base de licitació  
Import total: 119.970,00 euros  
5. Adjudicació  
a) Data: 21 d'abril de 2008  
b) Contractista: Viajes Halcón, SAU  
c) Nacionalitat: espanyola  
d) Import d'adjudicació: 118.296 euros  
València, 8 de maig de 2008.- El sotssecretari: José Miguel Escrig Navarro.
Diari Oficial de la Generalitat Valenciana


Sumari del DOGV 5783, del 12-06-2008 (2008/6946)

Informació pública per a l'autorització administrativa relativa a una línia elèctrica d'alta tensió. Expedient ATLINE/2007/906/46.
----------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6946


Data del document
:   04-04-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública per a l'autorització administrativa relativa a una línia elèctrica d'alta tensió. Expedient ATLINE/2007/906/46. [2008/6946]  
Als efectes que establix l'article 9 del Decret 88/2005, de 29 d'abril, DOCV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, se sotmet a informació pública la instal·lació elèctrica que s'indica.  
Peticionari: Red Eléctrica de España, SA.  
Instal·lació: modificació de línia aèria de 220 kV Sagunt-Belcaire.  
Origen: suport núm. 10.139.2  
Final: suport núm. 10.143.2  
Tot això junt a la AP-7, km 473. Terme municipal de Sagunt.  
Característiques principals: soterrament de la línia aèria existent per una actuació urbanística futura.  
Longitud: 745 metres.  
Tensió: 220 kV.  
La qual cosa es fa públic per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia, situat en el carrer Gregorio Gea, 27 de València, així com presentar en el Servici Territorial esmentat les al·legacions (en dos exemplars) que es consideren oportunes en el termini de vint dies, comptadors a partir de l'endemà de la publicació d'este anunci.  
Valencia, 4 de abril de 2008.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 5859, del 29-09-2008 (2008/11222)

RESOLUCIÓ de 19 de setembre de 2008, de la Direcció General de Justícia i Menor de la Conselleria de Justícia i Administracions Pública per la qual se citen les persones interessades en el recurs contenciós administratiu, procediment abreviat número 545/07, seguit davant del Jutjat Contenciós Administratiu núm. 8 de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5859

Data del DOGV
:   29-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11491


Data del document
:   19-09-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * recurs administratiu
    * concurs administratiu

RESOLUCIÓ de 19 de setembre de 2008, de la Direcció General de Justícia i Menor de la Conselleria de Justícia i Administracions Pública per la qual se citen les persones interessades en el recurs contenciós administratiu, procediment abreviat número 545/07, seguit davant del Jutjat Contenciós Administratiu núm. 8 de València. [2008/11841]  
Davant del Jutjat Contenciós Administratiu núm. 8 de València, Confederació Sindical CCOO PV ha interposat el recurs contenciós administratiu, procediment abreviat 545/2007, contra la Resolució de la Direcció General de Justícia, de la Conselleria de Justícia, Interior i Administracions Públiques de la Generalitat Valenciana, de data 27 d'abril de 2007, per la qual es convoca concurs de trasllat, entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de Justícia.  
Per tant, aquesta Direcció General de Justícia i Menor ha resolt citar les persones interessades en aquest, de conformitat amb el que disposa l'article 49 de la Llei Reguladora de la Jurisdicció Contenciosa Administrativa, de 13 de juliol de 1998, perquè puguen comparéixer davant del referit Jutjat en el termini de 9 dies.  
València, 19 de setembre de 2008.- El director general de Justícia i Menor: Antonio Gastaldi Mateo.
Diari Oficial de la Generalitat Valenciana


Sumari del DOGV 5760, del 12-05-2008 (2008/4648)

Informació pública dels documents de l'alternativa tècnica del Programa d'Actuació Integrada Via Augusta, de Traiguera.
-----------------------------------------------------------------------------------------------------------------------

### Dades del document

Número de DOGV
:   5760

Data del DOGV
:   12-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/4648


Data del document
:   03-04-2008

Organisme emissor
:   Ajuntament de Traiguera

Tipus de document
:   Informació Pública

Descriptors 

:   * Traiguera
    * administració local
    * pla d'urbanisme

Informació pública dels documents de l'alternativa tècnica del Programa d'Actuació Integrada Via Augusta, de Traiguera. [2008/4648]  
UTE Via Augusta Desarrollo y Gestión, ha concorregut al concurs convocat per l'Ajuntament de Traiguera, en l'Acord del Ple, de 26 de gener de 2007, per a l'adjudicació del Programa d'Actuació Integrada Via Augusta, del planejament general del municipi, i ha sotmés a informació pública, pel termini d'un mes, els documents corresponents de l'alternativa tècnica, a l'efecte del compliment de la legislació urbanística (art. 134 de la Llei Urbanística Valenciana), el qual es va anunciar en el Diari Oficial de la Comunitat Valenciana de 21 de juny de 2007 i en el periòdic Levante, de 14 de juny de 2007.  
D'acord amb l'article 3 de la Llei 9/2006, de 28 d'abril, sobre Avaluació dels Efectes de Determinats Plans i Programes en el Medi Ambient, el planejament que integra l'alternativa tècnica presentada per UTE Via Augusta Desarrollo y Gestión, en concórrer al concurs esmentat abans, ha de ser objecte d'avaluació ambiental.  
Així, a fi de donar compliment a l'article 10 de la darrera llei esmentada, mitjançant este edicte s'anuncia que els documents que integren l'alternativa tècnica del programa queden a la disposició del públic i de les administracions afectades, els quals, durant els 45 dies següents al de publicació del present anunci, podran examinar-los i formular observacions, en els termes de la llei esmentada i només als efectes d'aquesta.  
La consulta dels documents es podrà efectuar a les dependències de l'Ajuntament de Traiguera, dins l'horari establert d'oficina.  
Traiguera, 3 de abril de 2008.- L'alcalde: Carlos Roda Esteller.
Diari Oficial de la Generalitat Valenciana


Sumari del DOGV 5850, del 16-09-2008 (2008/10409)

Adjudicació de l'expedient 08/2. Implantació d'un sistema d'Operació Automàtica de Trens (ATO) en els trams subterranis de les línies 1, 3 i 5 de Metro València.
-----------------------------------------------------------------------------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10409


Data del document
:   10-09-2008

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * informàtica
    * contracte de subministraments
    * contracte de serveis
    * informàtica aplicada
    * licitació
    * adjudicació de contracte administratiu

Adjudicació de l'expedient 08/2. Implantació d'un sistema d'Operació Automàtica de Trens (ATO) en els trams subterranis de les línies 1, 3 i 5 de Metro València. [2008/10234]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta s/n, 46191 València. Telèfon 216 911 580. Fax 965 429 837  
b) Dependència que tramita l'expedient: Unitat de Contractació  
c) Número d'expedient: 08/2  
2. Objecte del Contracte  
a) Tipus de Contracte: Subministrament.   
b) Descripció de l'objecte: Implantació d'un sistema d'Operació Automàtica de Trens (ATO) en els trams subterranis de les línies 1, 3 i 5 de Metro València  
c) Butlletí o diari oficial i data de publicació d'anunci de licitació: DOCV número 5.753 de 30 d'abril de 2008.  
3. Tramitació, procediment i forma d'adjudicació.  
a) Tramitació: Ordinària.  
b) Procediment: Negociat  
c) Forma: Negociat   
4. Pressupost base de licitació.  
Import total: 65.166.240,58 € (IVA exclòs)  
5. Adjudicació  
a) Data de la carta d'adjudicació: 14 d'agost de 2008.  
b) Contractista: Dimetronic, SA.  
c) Nacionalitat: espanyola  
d) Import d'Adjudicació: 84.816.810,06 € (IVA exclòs)  
e) Termini d'execució: vint-i-quatre (24) mesos.  
València, 10 de setembre de 2008. - La directora gerent: María Luisa Gràcia Giménez.
Diari Oficial de la Generalitat Valenciana


Sumari del DOGV 5852, del 18-09-2008 (2008/10849)

Licitació. Venda de solar municipal.
------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/10533


Data del document
:   03-09-2008

Organisme emissor
:   Ajuntament de Casinos

Tipus de document
:   Anunci

Descriptors 

:   * Casinos
    * contracte administratiu

Licitació. Venda de solar municipal. [2008/10160]  
A. Plec de condicions  
S'exposarà en la Secretaria durant el termini de huit dies a partir de l'endemà de la seua publicació en el Butlletí Oficial de la Província de València, a l'efecte de reclamacions.  
B. Subhasta de solar municipal   
1. Objecte del contracte   
Venda, per mitjà de subhasta oberta, del següent immoble de propietat municipal: solar siti al carrer de Sant Roc, número 34, amb una superfície de 1.057 m².  
Títol: cessió inscrita en el Registre de la Propietat de Villar del Arzobispo.  
2. Tipus de licitació  
Es fixa en 1.290.418,40 euros, a l'alça.  
3. Fiança provisional  
Els licitadors constituiran una fiança provisional de 25.808,36 euros, equivalent al 2% del valor de l'immoble.  
4. Fiança definitiva  
 L'adjudicatari constituirà una fiança definitiva equivalent al 4% de la rematada d'adjudicació.  
5. Condicions urbanístiques del solar objecte de subhasta  
a) Exempt amb fatxada a quatre vials urbanitzats.  
b) Destinat a edificació residencial plurifamiliar (soterrani, planta baixa, dos altures, i àtic).   
c) Reserva del 10% per a vivendes de protecció oficial.  
 d) Altres condicions figuren en el plec de condicions.  
6. Presentació de proposicions  
Es realitzarà en la Secretaria, durant el termini de 26 dies naturals, comptadors des de l'endemà de la finalització de l'exposició pública del plec de condicions.  
7. Constitució de la mesa de contractació i obertura de pliques   
Se celebrarà a la sala de juntes a les 20.00 hores del tercer dia hàbil posterior al de la finalització de presentació de pliques.  
8. Adjudicació del contracte.  
 Serà adjudicat pel Ple en un termini màxim de 20 dies a partir de l'obertura de pliques.  
9. La duració dels terminis indicats en este plec de condicions (aprovat en Ple de 25 de setembre de 2007) serà adequada, si és el cas, als terminis i tràmits previstos en la Llei 30/2007, de 30 d'octubre, de Contractes del Sector Públic.  
Casinos, 3 de setembre de 2008.- L'alcalde: Miguel Espinosa García.
Diari Oficial de la Generalitat Valenciana


Sumari del DOGV 5892, del 13-11-2008 (2008/12188)

Judici verbal 000976/2007. Notificació de la sentència a José Moreno del Amo.
-----------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12998


Data del document
:   07-10-2008

Organisme emissor
:   Jutjat de Primera Instància Número 12 de València

Tipus de document
:   Edicte

Descriptors 

:   * sistema judicial

Judici verbal 000976/2007. Notificació de la sentència a José Moreno del Amo. [2008/12159]  
Part demandant: Emivasa  
Part demandada: José Moreno del Amo  
Sobre: altres verbals  
Mónica Rubio Solanes, secretària del Jutjat de Primera Instància número 12 de València, faig saber:   
Que en este Jutjat, i amb el número 976/2007, se seguixen actuacions de judici verbal a instàncies d'Emivasa contra José Moreno del Amo. En estes actuacions, i amb data 7 d'octubre de 2008, s'ha dictat sentència que té la part dispositiva que, literalment, diu així:  
Dispositiva  
Que amb l'estimació de la demanda interposada per l'Empresa Mixta Valenciana d'Aigües, SA, contra José Moreno del Amo:  
1. Declare resolt el contracte de subministrament d'aigua i conservació del comptador vigent amb el demandat, relatiu a l'immoble situat a l'avinguda de la Malva-rosa, número 110, 8a, de València, i s'adopten, si escau, en execució d'esta resolució totes les mesures que siguen necessàries per al cessament efectiu del subministrament d'aigua.  
2. Condemne el demandat a pagar a l'actora la quantitat de 363,63 euros, més els interessos legals, així com l'import dels subministraments posteriors a càrrec del demandat, fins a la retirada del comptador.  
3. S'imposen les costes causades en este procediment al demandat.  
Contra esta resolució s'hi pot preparar un recurs d'apel·lació en el termini de cinc dies des de la notificació.  
Esta és la meua sentència, que pronuncie, mane i firme».  
Atés el desconeixement de l'actual domicili o residència de la part, s'ha acordat la publicació del present edicte per a portar a efecte la diligència de notificació de sentència al demandat José Moreno del Amo.  
València, 7 d'octubre de 2007.- La secretària judicial: Mónica Rubio Solanes.
Diari Oficial de la Generalitat Valenciana


Sumari del DOGV 5799, del 04-07-2008 (2008/8349)

RESOLUCIÓ de 19 de juny del 2008, de la Universitat Miguel Hernández d'Elx, per la que es declara inhàbil el mes d'agost del 2008, als efectes assenyalats en aquesta resolució.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5799

Data del DOGV
:   04-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8349


Data del document
:   19-06-2008

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * administració de l'ensenyament
    * temps de descans
    * universitat

RESOLUCIÓ de 19 de juny del 2008, de la Universitat Miguel Hernández d'Elx, per la que es declara inhàbil el mes d'agost del 2008, als efectes assenyalats en aquesta resolució. [2008/8349]  
Comprovades les necessitats acadèmiques i administratives d'aquesta Universitat Miguel Hernández d'Elx durant el mes d'agost del 2008.  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats per Decret 208/2004, de 8 d'octubre, del Consell de la Generalitat, així com de les competències que li atribuïx l'article 20 de la Llei Orgànica 6/2001 d'universitats.  
I fent ús de les facultats referents a l'autonomia que atribuïx l'article 2 del mateix cos legal, resolc:  
Declarar inhàbil el mes d'agost del 2008, als efectes que a continuació s'assenyalen:  
1. Declarar inhàbil el mes d'agost del 2008 als efectes del còmput de terminis de reclamacions i recursos en via administrativa.  
2. Declarar inhàbil el mes d'agost del 2008 als efectes del còmput de tots els processos administratius subjectes a terminis, convocats per aquesta Universitat.  
3. Del contingut d'aquesta resolució, s'exclouen els procediments de contractació administrativa efectuats a l'empara de la Llei de Contractes del Sector Públic, que es regiran per les normes establides en les seues pròpies convocatòries.  
Igualment, queden exclosos de la present, els còmputs de terminis per a la resolució de concursos de places docents, convocades per aquesta Universitat.  
En tots els casos descrits, els terminis s'interrompran el dia 1 d'agost del 2008 i el seu còmput es reiniciarà l'1 de setembre del mateix any.  
Contra aquesta resolució, que esgota la via administrativa, podrà interposar-se recurs potestatiu de reposició en el termini d'un mes, comptat a partir de l'endemà a la seua notificació o publicació, davant del mateix òrgan que va dictar la resolució, o bé interposar directament recurs contenciós administratiu davant dels òrgans de la jurisdicció contenciós administrativa de la Comunitat Valenciana en el termini de dos mesos, comptats des de l'endemà a la seua notificació.  
Elx, 19 de juny del 2008.- El rector: Jesús Rodríguez Marín.
Diari Oficial de la Generalitat Valenciana


Sumari del DOGV 5879, del 27-10-2008 (2008/12347)

DECRET 164/2008, de 24 d'octubre, del Consell, pel qual cessa Jesús Marí Farinós com a director general de Política Científica, de la Conselleria d'Educació.
-------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/12532


Data del document
:   24-10-2008

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Conselleria Educació

DECRET 164/2008, de 24 d'octubre, del Consell, pel qual cessa Jesús Marí Farinós com a director general de Política Científica, de la Conselleria d'Educació. [2008/12318]  
En virtut del que es disposa en els articles 17.a, 28.b i 33.2 de la Llei del Consell, i a proposta del conseller d'Educació, el Consell, en la reunió del dia 24 d'octubre de 2008, acorda el cessament, perquè passa a exercir un altre càrrec, de Jesús Marí Farinós com a director general de Política Científica, de la Conselleria d'Educació, i se li agraïxen els servicis prestats.  
Este decret tindrà efectes des del dia en què s'aprove.  
València, 24 d'octubre de 2008  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN